חוק משק החשמל (תיקון מס' 15), התשע"ח-2017 
הצעת חוק ממשלתית, הכנסת ה-20
פורסם: ספר החוקים, חוברת 2670, עמ' 34, 2017-11-16T00:00:00+02:00
החוק התקבל בקריאה השנייה והשלישית ביום כ"ו בחשוון התשע"ח (15 בנובמבר 2017). 
חוק משק החשמל, התשנ"ו–1996, בנוסחו המקורי, קבע כי הרישיונות שניתנו לחברת החשמל יעמדו בתוקפם 10 שנים עד לשנת 2006, זאת בהנחה שעד שנה זו תיושם רפורמה מקיפה במשק החשמל. החל משנת 2006 הוארך תוקפם של הרישיונות, כשחלק מההארכות נעשה בחוק וחלק בצווים מכוח הסמכה בחוק. 
חוק זה קובע כי תוקפם של הרישיונות שבהם מחזיקה חברת החשמל, שהיו אמורים לפקוע ב-15 בנובמבר 2017, יוארך לתקופה נוספת של שנה, כך שיעמדו בתוקפם עד ל-15 בנובמבר 2018. כמו כן, נמחק הסעיף המסמיך להאריך את תוקפם של הרישיונות בצו.